
Subliminalna percepcija zapravo znači zamisao da je moguće utjecati na ljud- 
ske misli, osjećaje i ponašanja kroz razne podražaje bez svjesnog znanja osobe 
na koju se utječe. Audiovizualne tehnike otkrivaju subliminalne informacije 
kroz odvajanje figure od pozadine, umetanje, tahistoskopski prikaz, osvjetljenje 
i ozvučenje niskog intenziteta, osvjetljenje te pozadinske zvukove. Subliminal- 
no oglašavanje je tehnika koja se koristi metodom izlaganja potrošača slikama 
proizvoda, nazivima proizvoda i drugim marketinškim podražajima. Istraživa- 
nja su pokazala da dolazi do promjena u osjećajima, vjerovanjima, nagonima, 
ponašanju itd. Učinci subliminalnih podražaja su potvrđeni na velikom broju 
mjerljivih ponašanja, od kratkih semantičkih učinaka do ozbiljnih učinaka na 
emocionalni život pojedinca i donošenja odluka. U radu se navodi osam meha- 
nizama perceptivne obrane, odnosno osam načina na koje skrivamo informacije 
od sebe kako bi izbjegli tjeskobu, depresiju, konfuzije i perceptivnu preoptereće- 
nost. 


Ključne riječi: subliminalna percepcija, subliminalne tehnike, subliminalno 
oglašavanje, perceptivni mehanizmi obrane. 


Uvod 


Brzinu razvoja novih tehnologija u medijima je vrlo teško pratiti, pogotovo 
kada je riječ o skrivenim tehnikama indoktrinacije, kao što su subliminalne 
poruke. Unatoč brojnim istraživanjima o subliminalnoj manipulaciji koja se 
provode u SAD- u još od sredine prošlog stoljeća, literatura na hrvatskom jezi- 
ku je vrlo oskudna. 





" Dr. sc. Zlatko Miliša, redovni prof. na Odsjeku za pedagogiju Filozofskog fakulteta Sveučilišta 
J.J. Strossmayera u Osijeku; Gabrijela Nikolić, mag. pedagogije i apsolventica germanistike. 

Glavni cilj ovog rada je utvrđivanje postojanja subliminalnih tehnika u me- 
dijima i medijskih manipulacija. U potrazi za izgubljenim identitetom čovjek 
današnjice bježi od knjige i žive riječi, sve više postajući rob medijske propagan- 
de koja servira konzumentsko-hedonistički stil života. 

Kultura se sve više transformira u medijsku kulturu. Descartesova krila- 
tica, ovdje izvučena iz konteksta, Cogito ergo sum (Mislim, dakle postojim) u 
današnjem se vremenu transformira u konzumeristčki slogan: Emo, ergo sum 
(Kupujem, dakle postojim) ili u načelo Georgea Berkeleyja Esse est percipi (u 
slobodnome prijevodu: Nešto postoji samo ako je percipirano — naravno inter- 
pretirano u smislu važnosti prezentacije, a ne kako je to razumijevao Berkeley). 
»Kralj« postaje potrošač (E. Hemingway u romanu »Sunce se ponovno rađa«). 

U području ekonomije manipulacija potrošačima ima oblik reklame; u po- 
dručju politike manipulacija biračima ima oblik indoktrinacije; u području slo- 
bodnoga vremena manipulacija ima oblik industrije zabave. Zato po Cassireru 
funkcija simbola nije ni podržavanje ni odražavanje, nego otkrivanje smisla 
(ponašanja) i ljudske kulture.! 

Posjedovanje stvari postaje mjerilo čovjeka. Najviše su djeca indoktrinirana 
medijskim porukama kako postati bogat, moćan i slavan. Provode svoj život 
želeći ostvariti ono što im medijski manipulatori određuju kao bitno, a što je 
zapravo nebitno. Umjesto odgoja i neposrednog kontakta, djeci dajemo raču- 
nalo, televizor ili mobitel. Ekrani su postali kradljivci vremena. Sva recentna 
istraživanja u svijetu i kod nas pokazuju da su djeca i mladi dnevno dulje ispred 
ekrana nego što su u školi. Zbog toga ne čudi činjenica da se naglo povećava 
broj ovisnika o medijima, nasilnim scenama i manipulativnim sadržajima,? a 
razvojem globalizacije i inovativnih medija ulazimo u digitalnu kulturu.? 


»Kada kupujemo automobil, mislimo da smo kupili prijevozno sredstvo, ali u 
stvari kupujemo simbol društvenog statusa...«* 


Medijsko nametanje kupnje ovog ili onog proizvoda, favoriziranje nasilja, 
seksualizaciju nasilja treba sustavno istraživati." 

Znanstvenici koji se bave istraživanjima u polju subliminalne percepcije sla- 
žu se da je navedena tema intriganta. Usprkos brojnim otkrićima koja ukazuju 
na efekte subliminalne percepcije, neki pojedinci i dalje tvrde da ovaj fenomen 
uopće ne postoji.“ 





H 


Usp. E. CASSIRER, Ogled o čovjeku, Zagreb, Naprijed, 1978. 


Usp. Z. MILIŠA i sur., Tamna strana ekrana, Varaždin, TIVA Tiskara, 2012. 

Usp. isto. 

E. DICHTER, Motivating Human Behavior, New York, McGraw-Hill, 1971, 45. 

Usp. W. B. KEY, Media Sexploitation, New York, New American Library, 1976. 

Usp. A. DIJKSTERHUIS, H. AARTS, P. K. SMITH, The power of the subliminal: On subliminal 
persuasion and other potential applications, u: R. Hassin, J. S. Uleman, J. A. Bargh (ur.), The 
new unconscious, New York, Oxford University Press, 2006, 77. 

1. Simbolička stvarnost 


Sva područja ljudskog života (znanost, umjetnost, religija itd.) imaju svoje 
simboličke sustave koji čovjeku omogućuju da razumije, povezuje i organizira 
stvari u svijetu. Sve što doživljava i sve što ga okružuje, čovjek nastoji objasniti 
simbolima.“ Ono što zovemo simbolom jest naziv, ime ili slika koja može biti 
znana u svakodnevnom životu, ali uz svoje značenje. To skriveno treba dekodi- 
rati. U protivnom, o(p)staje neodređeno, neznano ili skriveno od nas.* Upravo 
zbog skrivene dimenzije subliminalnih poruka nužno je poznavati uloge zna- 
kova i simbola, jer se jedino na taj način možemo zaštititi od manipulativnih 
sadržaja. Simboličko značenje nastaje putem interakcijskog procesa i dobiva 
na funkciji djelovanja tek kada ga osoba upotrijebi. Norveški diplomat Charung 
Gollar je 2004. godine simbolički ukazao na glavne svjetske probleme oslikavši 
ih na primjeru zastava osam zemalja (prikazanih u legendama), koje je nazvao 
»Snaga zvijezda«. Glavne probleme država je sublimirao u bojama zastave sva- 
ke pojedine države, koristeći podatke Amnesty Internationala i UN-a. Poigrao 
se sa simbolima svake pojedine zemlje, što su mnogi shvatili kao nacionalnu 
uvredu ili markentišku manipulaciju. Za svaku zastavu označio je u legendi 
količinu problema (u boji) aludirajući na najaktualnije teme, kao što su soci- 
jalne nejednakosti u Brazilu, ekspanzija trgovine drogom u Kolumbiji, količina 
nasilja nad ženama u Africi, neupućenost građana u Sjedinjenim Američkim 
Državama glede rata u Iraku, AIDS-a i malarije u Angoli itd. Ovaj rad je pred- 
ložen za Nobelovu nagradu iz područja političkog marketinga." 

Budući da simboli osiguravaju interakciju u društvu, čovjek modificira nji- 
hovo značenje i na taj način se prilagođava svijetu, mijenja ga ili bježi iz svijeta 
realnosti u svijet fikcije. Bježanje iz svijeta realnosti u svijet fikcije čini mani- 
pulativnu ulogu simbola koju je za pedagoge posebno važno istražiti, jer djeca 
doživljavaju i potom djeluju ovisno o značenju koje pridaju nekom predmetu, 
osobi ili događaju. 

Da bi integrirani znakovi i simboli bili dekodirani, važna je uloga medijske 
pedagogije.'! Simboli trebaju biti dekodirani da bismo se oduprli medijskim ma- 
nipulativnim utjecajima.'* U odgoju i komunikaciji vrijednosti zauzimaju središ- 
nji pojam, a znakovi i simboli u tome procesu imaju prvorazrednu ulogu. 





7? Usp. Z. MILIŠA, M. TOLIĆ, N. VERTOVŠEK, Mediji i mladi, Zagreb, Sveučilišna knjižara, 
2009. 

* Usp. C. G. JUNG, Čovjek i njegovi simboli, Ljubljana, Mladost, 1974. 

* Usp. Miliša i dr., Mediji i mladi... 

2 Detaljnije o tome u Z. MILIŠA, Anarhizam — Prosvjedi — Odgoj. Anarhističke implikacije u 
studentskim prosvjedima i odgoju, Split, Naklada Bošković, 2011, 32-36. 

1 Usp. MILIŠA i sur., Tamna strana ekrana... 

!> Usp. Z. MILIŠA, M. TOLIĆ, Određenje medijske pedagogije s komunikacijskog aspekta, Me- 
dianali, 2 (2008) 4, 113-130. 

Najveći problem kod dekodiranja čini značenje riječi — ne ono što je netko 
rekao, nego što je to zapravo značilo. Dvije osobe ne mogu pridati precizno isto 
kontekstualno značenje nekoj riječi. Značenja variraju između (su)govornika, 
pisca i publike.'* Popis subliminalnih učinaka na dojmljiv način pokazuje da 
ljudi mogu biti programirani u skoro svaku konstrukciju grupne percepcije ili 
slike koju stvaraju mediji. Grupno ponašanje se smatra mjerljivim i predvidlji- 
vim na razini statističke vjerojatnosti.“ Ljudi se ponašaju pod utjecajem kogni- 
tivniih i podsvjesnih mehanizama." Stanje svijesti jest samo malen fragment 
svega onoga što je dostupno u pamćenju.“ Subliminalni podražaji su odgovorni 
za ponašanja, raspoloženja, emocionalne reakcije, strahove itd.!“ Tako je, pri- 
mjerice, dokazano da negativne emocionalne reakcije izazivaju filmovi poput 
Egzorcista i Teksaškog masakra motornom pilom. Producenti ovih filmova su 
priznali da oba filma sadržavaju subliminalne podražaje. 

Subliminalno ili podsvjesno naizgled funkcionira kao spremište osnovnih, 
vjerovanja i stajališta, vrijednosti i motiva. Konrad Lorenz je, uz naslijeđena 
ponašanja, ubrojio tu i osjećaj za pravdu (genetički usađene reakcije protiv so- 
cijalne nepravde), moral i altruizam. Wilson kasnije dodaje još čitav niz drugih 
naslijeđenih ponašanja i zaključuje da naslijeđene značajke, kao što je osjećaj 
za pravdu, mogu nestati za desetak generacija, odnosno za dva ili tri stoljeća. 
Uvjetovanje ljudske podsvijesti kroz dostupnu tehnologiju može, za relativno 
kratko razdoblje reorganizirati, promijeniti ili smanjiti naslijeđene predispo- 
zicije. Takve promjene su bile vidljive u vrijeme nacizma u Njemačkoj i to sa 
mnogo primitivnijom tehnologijom.!* Važnost političkih boja je ukorijenjena 
duboko u ljudskoj povijesti. Crvena je ljubav, ali crveno i crno u kombinaciji 
simboliziraju mržnju. Lingvisti etimološki označavaju boju crno s latinskim 
sordidus, a odnosi se (i) na zabranjeno. Crno je boja tajnih organizacija koje 
djeluju protiv državnih zakona. Crna i crvena su boje koje označavaju prijetnju 
režimima vlasti. Crvena boja simbolično označava vatru i krv.!? 

U rujnu 2000. godine kandidat za predsjednika SAD-a George W. Bush je 
bio optužen za korištenje sumnjivih tehnika tijekom svoje kampanje. Jedna od 
Bushevih televizijskih reklama koje su emitirane za vrijeme kampanje koristi- 
la je subliminalne tehnike uvjetovanja izbora. U toj se reklami pojavljuje lice 
njegova protukandidata Al Gorea, dok se na ekranu u više navrata pojavljuju 
bljeskovi riječi birokrati i demokrati. U jednom se trenutku pojavi lice Al Go- 





13 Usp. W. B. KEY, The Age of Manipulation. The Con in confidence. The sin in sincere, Lanham, 
Maryland Madison Books, 1989. 

'* Usp. isto. 

15 Usp. W. B. KEY, Media Sexploitation, New York, New American Library, 1976. 

'5 Usp. Key, The Age of Manipulation... 

17 Usp. Key, Media Sexploitation... 

'5 Usp. Key, The Age of Manipulation... 

'* Usp. Unsere Fahnen sind schwarzrot... (15.11.2004) http://de.indymedia.org/2004/11/99047. 
shtml (23.06.2013). 

rea, dok se istovremeno prikazuje riječ rats (štakori). Riječ se pojavila u sredini 
ekrana, prekrivajući čitavi ekran i to jednu tridesetinu sekunde.?“ 

Postoje i drugi dokazi za tehnike subliminalnog uvjetovanja. Krosnick, Betz, 
Jussim i Lynn su svojim ispitanicima prikazali devet slajdova neke osobe na 
kojima se osoba bavi nekim uobičajenim dnevnim aktivnostima. Ovim slajdo- 
vima su prethodili slajdovi s raznim događajima: pozitivnim (npr. dijete s igrač- 
kom Mickey Mouse) ili negativnim (npr. krvoločni morski pas). Ovi slajdovi su 
prikazani vrlo kratko, oko 13 milisekundi. Kasnije je od ispitanika traženo da 
daju procjenu o ciljnoj osobi. Ciljna osoba s prethodnim pozitivnim podražaji- 
ma procijenjena je od strane ispitanika kao bolja u odnosu na ciljnu osobu koja 
je bila uparena s negativnim podražajima. Utvrđeno je da se ponašanja mogu 
mijenjati i formirati kroz tehnike subliminalnog uvjetovanja.? 


1.1. Što je subliminalna percepcija? 


Subliminalna percepcija jest zamisao da je moguće utjecati na ljudske misli, 
osjećaje i ponašanja putem raznih podražaja bez svjesnog znanja osobe na koju 
se utječe. Podražaje koje naš mozak svjesno zaprima nazivamo supraliminal- 
nim podražajima.?* Subliminalna percepcija ne uspijeva doprijeti do svijesti i 
ne može ju se verbalizirati. Ovo se pogotovo odnosi na djecu i mlade, jer što je 
osoba mlađa, veća je mogućnost utjecaja na njeno ponašanje. Čak ni odrasli 
ljudi u svakodnevnom životu ne mogu prepoznati sve verbalne i neverbalne 
simbole. Medijska pedagogija mora omogućiti otkrivanje subliminalnih po- 
dražaja da bi mladi mogli razlikovati između stvarnosti i fikcije.“ Za primjer 
možemo uzeti film, jer svako dijete doživljava film na poseban način jer nosi 
iskustva, znanja, interese i stajališta koji pripadaju samo njemu. Skriveni sadr- 
žaji prikazani u filmu ne moraju odmah doprijeti do svijesti, a(li) subliminalna 
percepcija upravo i funkcionira na način da ostaje neprimjetna.* Na primjer, 
kada se gledateljima predoči neka vizualna scena, oni svjesno vide sve detalje. 
Ukoliko se promijeni malen detalj u toj sceni, gledatelji tu promjenu »obrade«, 
ali to ne znači da su je svi doživjeli na svjesnoj razini. Jeli promjena obrađena na 
svjesnoj ili podsvjesnoj razni ovisi o tome gdje je fokusirana pažnja gledatelja.“ 
Zbog navedenog potrebno je analizirati razne aspekte (kulturne, obrazovne, 
odgojne) animiranih i drugih vrsta filmova, te ostalih medijskih sadržaja. 


* Usp. Dijksterhuis i dr., nav. dj. 

"Usp. isto. 

? Usp. R. WEBER, Implement Purchase Choice into the Customer, Diplomski rad, Tilburg, Til- 
burg University, Marketing Department, 2010. 

23 Usp. Miliša i sur., Tamna strana ekrana... 

** Usp. Miliša i dr., Mediji i mladi... 

* Usp. Dijksterhuis i dr., nav. dj. 

?* Usp. Weber, nav. dj. 

2. Subliminalne tehnike 


Ljudska svijest može primiti samo malen postotak od svih informacija koje 
(dnevno) zaprimimo. Ukoliko prihvatimo zamisao da podsvjesni perceptivni 
procesi imaju velik utjecaj na ljudsko funkcioniranje, onda moramo prihvatiti 
i ideju da subliminalna percepcija može imati dalekosežnije posljedice. Ovo je 
posebno važno u odgoju mladih, jer današnja djeca postaju »djeca medija«. 

Postoji pet temeljnih audiovizualnih tehnika s pomoću kojih se subliminal- 
ne ili podsvjesne informacije mogu prenijeti, a koje se često koriste u masov- 
nim medijima: 1. Odvajanje figure od pozadine, 2. Umetanje, 3. Tahistoskopski 
prikaz, 4. Osvjetljenje i ozvučenje niskog intenziteta te 5. Osvjetljenje i poza- 
dinski zvukovi." Kako se medijska pedagogija bavi (i) razotkrivanjem skrivenih 
simbola, upoznavanje ovih pet tehnika subliminalne manipulacije ključno je 
za razumijevanje medija i načina njihova funkcioniranja. 

Odvajanje figure od pozadine: Vizualna i auditivna percepcija se može po- 
dijeliti na figuru — sadržaj, prednji dio, subjekt — i pozadinu figure, to jest okru- 
ženje u kojem se figura pojavljuje. Periferni dijelovi se obično ne primjećuju i 
smatraju se nevažnima.“* Ljudi nesvjesno razlikuju između figure i pozadine, 
odvajajući jedno od drugoga. Pažnja se svjesno usmjerava na figuru, dok poza- 
dina (prvotno) ostaje neprimijećena. Kada se prijeteća ili opasna poruka nađe u 
pozadini, pozadina postaje figura.?* 

Sliku 1 izradio je odvjetnik iz San Francisca August Bullock. Biljka na lije- 
voj strani svoje je vitice nježno ovila oko biljke na desnoj strani. Biljke s lijeve 
strane izgledaju kao da imaju muški i ženski spol čime dobivaju važna simbo- 
lička značenja, kao i biološke oznake (entitete). U usporedbi s ovim biljkama, 
treća biljka je - sama i odvojena i pokušava se povezati s biljkom na desnoj 
strani, koja je izgubila svoj cvijet. S druge strane, tlo uključuje pozadinu koja 
je bijela. Ako promatramo bijela područja i analiziramo tlo između svakog 
cvijeta moguće je primijetiti da se iznad trave na lijevoj strani bijela pozadina 
savija oblikujući slovo S. Kada se slovo S svjesno opazi obično se i opaze još dva 
preostala slova. Slovo E je oblikovano pomoću pozadine između druge i treće 
biljke. Slovo X se pojavljuje između treće i četvrte biljke. Mozak riječ sex opaža 
na nesvjesnoj razini. Percepcija se odvija unutar mikrosekunde. Djelići percep- 
cije koji se pojavljuju na svjesnoj razini, obrađuju se puno sporije. Nesvjesna 
percepcija tu riječ opaža kao snažan nagon.*' Ovakvo korištenje subliminalnih 
podražaja može imati dalekosežne posljedice u razvoju dječjeg ponašanja. 





?7 Usp. Key, The Age of Manipulation... 

* Usp. Miliša — Tolić, Određenje medijske pedagogije... 

? Usp. LECHNAR, Subliminal Advertising and Modern Day Brainwashing, 
http://www.redicecreations.com/specialreports/brainwash.html (23.06.2013). 

% Usp. Key, The Age of Manipulation... 

3 Usp. isto. 

Slika 1. Rad Augusta Bullocka.?? 


Subliminalno umetanje može svaku poznatu osobu, model, automobil, 
prehrambeni proizvod ili bilo koju drugu robu učiniti atraktivnijom, uzbud- 
ljivijom, poželjnijom, ukusnijom i privlačnijom. Stvarnost se često percipira 
kao dosadna i kao nešto što bi trebalo što više izbjegavati. Jednostavno rečeno, 
ono što osoba, grupa ili čak nacija svjesno percipira često nema nikakve veze 
s fizičkom, biološkom i socijalnom stvarnošću koja zapravo čini percepciju.?? 
Usađivanje ili umetanje poruka na prvi pogled ostavlja dojam kao da je neki 
umjetnik prikrio provokativne slike. Kod vizualne se percepcije samo 1/1000 
totalne percepcije registrirane u mozgu odražava na svjesnoj razini. U umet- 
nutim slikama zapravo nije ništa skriveno nego promatrač potiskuje te infor- 
macije koje onda ostaju u pamćenju dugo, ponekad i čitav život. Potiskivanje 
postaje kompulzivno, te se vjerojatno razvilo radi zaštite od uznemirujućih 
informacija, koje mogu prouzrokovati tjeskobu.“ 

Keith Booker se u svome djelu iz 2010. godine bavi skrivenim porukama u 
crtanim filmovima Disneya i Pixara, od samih početaka tih dviju velikih tvrtki. 
Booker analizira likove i njihove skrivene seksualne porive. To je razvidno i u 
isječku iz crtanog filma Kralj lavova. 





* Usp. Subliminal Manipulation http://subliminalmanipulation.blogspot.com/2010/09/sublimi- 
nal-messages-in-advertising-in.html (23.06.2013). 

* Usp. Key, The Age of Manipulation... 

% Usp. isto. 

% Usp. K. M. BOOKER, Disney, Pixar, and the hidden messages of children's films, Santa Barbara, 
California ABC-CLIO, 2010. 

Slika 2. Isječak iz animiranog crtanog filma Kralj lavova (lijevo) i jasno vidljiv subli- 
minalni umetak riječi sex (desno).?“ 


Kao što se može primijetiti na slici zvijezde na nebu ispisuju riječ sex. Umet- 
ci poput riječi sex, na prvi se pogled mogu doimati kao gruba šala, ali oni imaju 
duboke implikacije. Sve se to dugo ignoriralo.?7 

Tahistoskopski projektor se koristi s kino ekranom, pri čemu bljeska riječi i 
slike pri velikim brzinama. Istraživanja su pokazala da su bljeskovi pri brzinama 
od 1/3000 sekundi kod publike najučinkovitiji. lako samo malen postotak ljudi 
svjesno opaža tahistoskopske bljeskove pri navedenim brzinama, većina ljudi ih 
vidi na subliminalnoj razini. Vizualno prepoznavanje varira, ovisno o različi- 
tim brzinama u odnosu na sadržaj. Svjesno prepoznavanje je sporije kod nekih 
sadržaja, za razliku od drugih. Riječi koje sadržavaju emocionalne poruke su 
otpornije na svjesno prepoznavanje.? Jedna od najdramatičnijih vizualnih teh- 
nika subliminalne stimulacije u filmu Egzorcist koristi tahistoskopske prikaze 
preko cijelog ekrana. Vrlo se često tijekom filma pojavljivao iznenadni bljesak 
svijetla na licu određenog glumca, koji je bio u obliku smrtne maske — krvavih 
usta i lica okruženog bijelom kukuljicom. Muriel Schwartz, vlasnica Capitol 
Theatrea u Doveru, Delaware, odbila je javno istraživati film, ali je iz vlastite 
znatiželje sama provela istraživanje. Zamolila je filmskog operatera da razmota 
filmski kolut i pronađe sekvencu u kojoj se nalazi spomenuti glumac, te tako 
otkrila subliminalni umetak. »Lice mu je bilo bijelo kao u duha«, objasnila je, 
»s crvenim obrisima oko očiju i usta«. Rekla je da se subliminalni umetak sa- 
stojao od dva dijela koja su bila spojena u filmu. Tvrtka Warner Brothers koja je 
producirala film priznala je njihovo postojanje, tvrdeći: »Mislili smo da to svi 
već znaju.«? 


*% Usp. UDARNO MEDIA, Skrivene poruke, (19.12.2011) http://www.udarno.com/skrivene-po- 
ruke (10.07.2013). 

"7 Usp. Key, Media Sexploitation... 

* Usp. Key, The Age of Manipulation... 

% Usp. Key, Media Sexploitation... 

Učinkovitije od samog tahistoskopskog prikaza jest osvjetljenje i ozvučenja 
niskog intenziteta. Primjena ove metode uključuje korištenje osvjetljenja na ra- 
zinama ispod svjesne percepcije. Vrlo se malo fotografija u medijima objavljuje 
bez retuširanja. S malo vježbe mogu se uočiti umetnute poruke (npr. riječ sex). 
To su umetci niskog intenziteta, a jednake se tehnike koriste na filmu ili video 
vrpci.““ Uznemirujući primjer ove subliminalne tehnike se može primijetiti na 
naslovnici časopisa Time, objavljenog 21. travnja 1986. (Meta Gaddafi). Na Ga- 
dafijevu se licu pojavljuju riječi kill (ubij) i sex — velikim tiskanim slovima. Su- 
bliminalno izaziva suptilne i snažne učinke. Britanski psiholog Norman Dixon 
smatra da je za osobu gotovo nemoguće pružiti otpor kod ove ilustracije.“! 





Slika 3. Naslovnica časopisa Time sa subliminatima sex i kill (ubij). 


Cilj naslovnice je bilo povećanje emocionalne potpore, od strane čitatelja 
časopisa Time za napad na Libiju.# 

Dva temeljna elementa koja se koriste pri produkciji filmova i video prika- 
za, a koje publika ne primjećuje svjesno, jesu osvjetljenje i pozadinski zvukovi. 
Subliminalne poruke mogu biti skrivene i u relativno jednostavnim verbalnim 
ili glazbenim iluzijama. Subliminalna tehnologija prodaje na desetke milijuna 
albuma godišnje. Pozadinski su zvukovi obično sastavljeni od više slojeva. Za 
te slojeve zvuka uobičajeno je da se odvojeno snimaju i miksaju. Široka lepeza 
različitih dimenzija zvuka — intenzitet, brzina, međuodnosi i kvaliteta tona — 
mogu se posebno izraditi kako bi odgovarali određenoj sceni. Kada je kreiran 
pozadinski zvuk za neku scenu, glazbu je moguće integrirati da bi se postigao 


* Usp. Lechnar, Subliminal Advertising and Modern Day Brainwashing... 

“1 Key, The Age of Manipulation... 

“Usp. N. BELL, Gaddafi Subliminal Message. Kill!, http://www.whale.to/c/gaddafi_subliminal. 
html (23.06.2013). 

“ Usp. KEY, The Age of Manipulation... 

dramatičan efekt ili emocionalno pripremanje publike za razvoj događaja. Tiši- 
ne su također dimenzije zvuka. Postoji na desetak različitih elektronskih tišina, 
od kojih svaka proizvodi primjetnu reakciju kod publike. Ništa od navedenog, 
ukoliko je dobro konstruirano, publika ne može svjesno primijetiti. Osvjetljenje 
u filmu ili bilo kakvom video prikazu je jedno od snažnih subliminalnih utjeca- 
ja. Kao što je slučaj sa zvukom, publika je nesvjesna načina na koji je konstrui- 
rano osvjetljenje u određenim scenama. Krajnji cilj korištenja različitih tehnika 
osvjetljenja je nametanje uvjerljivih iluzija publici.“* Spomenuti subliminalni 
umetak iz filma Egzorcist prolazi kroz projektor brzinom od 1/48 sekunde, to 
jest brzinom vidljivom na svjesnoj razini. Međutim, razina napetosti ili tjesko- 
be publike bila je pojačana upravo prije korištenja tih umetaka. Kao što je već 
spomenuto, ono što je podsvjesno percipirano doima se puno značajnijim za 
emocionalne i ponašajne sklonosti nego ono što je svjesno opaženo. Egzorcist je 
impresivan primjer upravo zato što su i auditivni i vizualni dijelovi međusobno 
povezani. Glazba koja se koristi u filmu (za koju je film nagrađen Oskarom) sja- 
jan je primjer kreativnog korištenja subliminata. U desetak intervjua vođenih 
sa zaposlenicima kina — prodavačima napitaka, karata itd., koji su samo slušali 
glazbu iz filma i to nekoliko dana prije nego što su uopće pogledali film, zabi- 
lježeni su izraziti osjećaji neugode zbog zvukova. Neugodu nisu mogli verbalno 
objasniti, ali su svi bili složni u mišljenju da je neugoda povezana s glazbom 
u filmu. Svaki zaposlenik kina s kojim je vođen razgovor izjavio je da zna za 
druge zaposlenike koji su se razboljeli nakon što su pogledali cijeli film — i to u 
rasponu od blage do izrazite mučnine i histerije.“ 


3. Subliminalno oglašavanje 


Subliminalno oglašavanje je tehnika koja potrošača, bez njegova znanja, 
izlaže slikama proizvoda i njihovim nazivima te drugim marketinškim po- 
dražajima. Jednom izložen subliminalnom podražaju, potrošač je uvjeren da 
razumije informacije. Najkontroverznije područje unutar subliminalnih psiho- 
loških procesa je »subliminalna persuazija« ili subliminalno nagovaranje (uvje- 
ravanje) i/ili izravan utjecaj subliminalnih tehnika na potrošačko ponašanje. Za 
takva istraživanja je bitno znati na koji se način subliminalni podražaji moraju 
implementirati ili ugraditi da bi utjecali na ljude.“* James Vicary je još 1957. 
godine konstatirao da je došlo do povećanja prodaje kokica i Cocacole nakon 
što je »jedi kokice« i »pij colu« umetnuo za vrijeme prikazivanja filma u jednom 
kinu u New Jerseyu. Nakon navodnog eksperimenta fenomen subliminalnog 





“4 Usp. Key, The Age of Manipulation... 
* Usp. Key, Media Sexploitation... 
“€ Usp. Weber, Implement Purchase... 

oglašavanja je poprimio velike razmjere. Od tada se provode istraživanja na 
temu učinkovitosti subliminalnog oglašavanja.“ 

Neki aspekti ponašanja potrošača su prožeti iracionalnošću.“* Potrošač je 
podložan željama i lako se predaje njihovu utjecaju.“ Stvaranjem brenda otva- 
raju se vrata novoga svijeta u kojem se svi žele izraziti markom i ta marka na 
neki način postaje dio osobnosti." Zašto potrošač kupuje baš tu vrstu televi- 
zora? Koji su razlozi važni pri donošenju odluke (cijena, veličina ekrana, stil ili 
ugled brenda)? Postoji tolik broj različitih brendova, sa stotinama različitih ka- 
rakteristika. Ipak, samo jedan brend prodaje više televizora nego drugi, uzima- 
jući u obzir da neki brendovi imaju potpuno drukačije skupine potrošača nego 
neki drugi. Istraživanjima se došlo do zaključka da se konačan izbor brenda 
odvija tek nakon što potrošač razmotri više opcija. Potrošač će uvijek izabrati 
proizvod kojem ona ili on pridaju veću vrijednost. Upravo zbog toga je važno 
koje se karakteristike proizvoda uzimaju u obzir kada potrošač bira između 
različitih brendova"! a sve se to odvija pod utjecajem unutarnjih podražaja i 
podražaja nametnutih od strane medijskog okruženja.?? 

Emocionalni sadržaj subliminalnih podražaja može imati različite utjecaje, 
a subliminalni podražaji imaju različite učinke na različite ljude. Na primjer, 
Kuilano je došao do zaključka da neurotični ljudi prije obrađuju riječi s emoci- 
onalnim sadržajem, nego neutralne riječi. Ljudi koji pokazuju manje represiv- 
nosti, više pasivnosti, više fleksibilnosti pri izvještavanju i manje agresivnosti 
češće obrađuju subliminalne podražaje. Istraživanja su pokazala da, ukoliko 
povećavamo intenzitet subliminalnih podražaja, povećava se i njihov učinak na 
osobu. Intenzitet podražaja se povećava što je podražaj bliži supraliminalnoj 
razini. Učinkovito je i ponavljanje istog podražaja. Do ovog su rezultata došli 
Bornstern, Leone i Galley. Oni su zaključili da odnos subjekta prema novom 
podražaju postaje pozitivniji nakon učestalog ponavljanja podražaja. Ukoliko 
se koriste subliminalne tehnike najvažnije je da ti subliminalni podražaji mo- 
raju biti organizirani u sustav nagona. Ovo će dovesti do uspješnije primjene 
subliminalnih tehnika, jer nagoni uvelike pokreću ljude.“ 

Što će se od mnoštva vanjskih podražaja u nekom trenutku percipirati ovisi 
o velikom broju faktora: relativnom intenzitetu podražajnih sadržaja, kvalite- 
ti tih sadržaja, vremenskom trajanju, promjeni u kretanju, dinamici sadržaja, 
kontrasta sadržaja, ponavljanja podražaja itd. Na selektivnost percepcije djeluju 
i karakteristike osobe koja prima te sadržaje: prethodno iskustvo, navike, sta- 


* Usp. Key, The Age of Manipulation... 

* Usp. V. PACKARD, The Hidden Persuaders, Brooklyn, New York, Ig Publishing, 1980. 
* Usp. E. FROMM, Anatomija ljudske destruktivnosti, Zagreb, Naprijed, 1975. 

* Usp. Miliša i sur., Tamna strana ekrana... 

*! Usp. Weber, Implement Purchase... 

* Usp. L. G. SCHIFFMAN, L. L. KANUK, Ponašanje potrošača, Zagreb, Mate, 2004. 
Usp. Weber, Implement Purchase... 

%* Usp. isto. 

vovi, motivacija, interesi, potrebe, očekivanja itd. Moore je 1982. godine došao 
do spoznaje da subliminalni podražaji mogu pobuditi snažnu reakciju ili slabiju 
reakciju. Snažnija reakcija znači da subliminalni podražaji stvaraju direktne 
promjene u ponašanju potrošača. Ovaj odnos između subliminalnog podra- 
žaja i izbora brenda se desetljećima istražuje. Subliminalno oglašavanje može 
direktno utjecati na potrošačev izbor brenda i promjenu ponašanja. Sublimi- 
nalni podražaji mogu izazvati promjene u osjećajima, ponašanju, vjerovanju, 
nagonima itd. Subliminalni podražaji su povezani s izborom proizvoda putem 
umetanja subliminalnih podražaja u reklame. Na primjer, Hawkins je 1970. 
godine u reklame subliminalno umetnuo riječ coke da bi utjecao na potrošačev 
izbor pića.#* Coca Cola je kompanija koja je već niz godina poznata po korište- 
nju subliminalnih poruka u svojim reklamama, no sada je proširila svoj utjecaj 
i na filmove. Primjer koji slijedi isječak je iz filma Gospodar prstenova. 





Slika 4. Isječak iz filma Gospodar prstenova.*? 


Na slici je jasno vidljiv ucrtani logo Coca Cola. Kod ovog primjera zapravo 
postaje vidljivo koliko je čvrsta veze između medija i simbola. Ova reklama je 
ilustrativan primjer manipulacije ljudima jer čovjek ne može odmah dešifrirati 
sliku** nego ju samo podsvjesno »sprema« i nije poznato u kojem će trenutku 
doći do aktivacije umjetno stvorenih potreba. Da bi reklame bile primijećene, 
autori koriste »hvatače pozornosti«, a poseban je naglasak stavljen na seksualne 
aluzije koje su najjači hvatači pozornosti.* Slijedi jedan od seksualno najekspli- 
citnijih primjera reklamnog oglašavanja. 





5 Usp. D. GUTIĆ, V. BARBIT, Ponašanje potrošača, Omiš, Fortunagraf, 2009. 

% Usp. Weber, Implement Purchase... 

7 Usp. Subliminal messaging in advertising makes you look a little closer, 
http://www.originalbuzz.info/index.php/2010/04/subliminal-messaging-in-advertising- 
makes-you-look-a-little-closer/ (23.06.2013). 

* Usp. Miliša i dr., Mediji i mladi... 

* Usp. Miliša i sur., Tamna strana ekrana... 

Slika 5. Reklama za parfeme Candie's.9% 


Ova je reklama samo još jedan primjer kako tvrtke i njihovi marketinški 
stručnjaci koriste seksualne aluzije da bi prodali proizvod. Sam parfem i slika 
prikazana na zaslonu računala nisu relevantni jedno za drugo, nego se zapravo 
želi prenijeti poruka da će nam parfemi Candie's, ukoliko ih kupimo, pružiti 
zadovoljstvo. 

Subliminalno uvjeravanje (persuazija) odnosi se na prikazivanje subliminal- 
nih sadržaja od strane pojedinaca koji namjerno žele utjecati na naše ponaša- 
nje." Reklame ne pokušavaju samo prodati proizvod nego im je cilj karakte- 
ristike proizvoda učiniti relevantnima za samog potrošača, to jest pridati im 
dublje značenje. Kada proizvodi za nas postanu relevantni i kada im počnemo 
pridavati određeno značenje, znači da smo tim materijalnim stvarima pridali 
ljudsku, simboličku, razmjensku vrijednost. Informacije koje su prikazane u 
reklamama i drugim medijskim sadržajima nisu odgovori na potrebe koje ima 
današnji potrošač, nego su one ponude koje sugeriraju da bismo trebali početi 
osjećati potrebu za ponuđenim." Taj fenomen otkriva šireći konzumerizam 
kao stil ponašanja sve većeg dijela građana i građanki. 





% Usp. Udarno media, Skrivene poruke... 
S Usp. Dijksterhuis i dr., The power of the subliminal... 
# Usp. Miliša i sur., Tamna strana ekrana... 

4. Subliminalni utjecaj na ponašanje 


Manipulacija i indoktrinacija nisu vidljive osobama koje su manipulirane i i/ 
ili indoktrinirane. U nametnutom svijetu konzumerizma ljudi postaju laka meta 
uvjeravanju, indoktrinaciji, propagandi, ispiranju mozga, kondicioniranju itd.# 

Učinci subliminalnih podražaja su potvrđeni na velikom broju mjerljivog po- 
našanja koje seže od kratkih semantičkih učinaka do ozbiljnih učinaka na emo- 
cionalan život i ponašanje. Granica između informacija koje svjesno primamo 
i onih koje opažamo podsvjesno (subliminalno) se naziva perceptivna granica. 
Ono što se nalazi ispod praga svijesti sadržava poticaje i nakane i sve vrste osje- 
ćaja.*“* Granica između informacija koje svjesno primamo i onih koje opažamo 
podsvjesno (subliminalno) se naziva perceptivna granica. Ona je i pod utjecajem 
kulturalnih indoktrinacija.* Velik broj eksperimenata zaključuje da psihička na- 
petost, tjeskoba i razumijevanje stvari kontroliraju perceptivnu granicu. Ukoliko 
napetost kod pojedinca postaje sve veća i veća, on percipira sve manje na svjesnoj 
razini i postaje sve podložniji subliminalnim podražajima. Kako se napetosti 
smanjuju, pojedinci percipiraju veći raspon informacija na svjesnoj razini te su 
tako i manje podložni subliminatima. Što se pojedinac više trudi percipirati su- 
bliminate, manja je vjerojatnost da će ih zaista i percipirati.“ 

Dr. Otto Potzl, jedan od Freudovih suvremenika, postulirao je »zakon is- 
ključivanja«, te je smatrao da sadržaj snova uključuje subliminalno i podsvje- 
sno percipirana iskustva. On je bio prvi znanstvenik koji je ukazao na blisku 
vezu između subliminalnih podražaja i posthipnotičke sugestije. Poetzelov 
efekt uključuje odgođenu reakciju ili kako on to naziva »time clock« fenomen. 
Njegova istraživanja su otkrila da subliminalna percepcija može pobuditi snove 
i pokrenuti ponašanja danima, čak i tjednima nakon prvotne percepcije. Kada 
pojedinci percipiraju subliminalni podražaj u tisku ili televizijskoj reklami, oni 
nisu svjesni te percepcije. Te skrivene poruke najčešće uključuju sadržaje poput 
seksa ili smrti, koji potiču pojedinca na odgođenu reakciju. Nekoliko tjedana 
kasnije, podložniji pojedinci će uočiti proizvod u supermarketu. Ova druga 
svjesna percepcija će služiti kao okidač za reakciju ili akciju.“ Snovi se već 
dugo vremena smatraju proizvodom podsvijesti. Sadržaji snova u REM fazi, to 
jest u dubokoj fazi sna, uključuju samo subliminalne percepcije. Subliminalna 
percepcija, ukoliko je uparena sa sekundarnom svjesnom percepcijom, nakon 
nekog razdoblja izaziva različite vrste ponašanja.%# 

Jedan od najsnažnijih učinaka subliminalnih podražaja na ponašanje uklju- 
čuje pamćenje. Pamćenje čine hormonske, električne i kemijske procese, među- 





# Usp. Key, The Age of Manipulation... 
** Usp. Jung, nav. dj. 

odnose koji funkcioniraju istovremeno i to pri velikim brzinama, kroz milijar- 
de mikroskopskih neuronskih sustava.* Zaboravljanje je, na primjer, proces u 
kojem određene svjesne ideje gube svoju osebujnu snagu, primarno zato što je 
pozornost popustila. Zaboravljene misli ne prestaju postojati. 

Libert, Alberts, Wright i Feinstein su bili vjerojatno prvi znanstvenici koji su 
pribavili fiziološke dokaze za postojanje subliminalne percepcije. U svojim ek- 
sperimentima su stimulirali kožu svojih ispitanika, ali na suptilan način tako da 
ispitanici nisu ništa osjetili. Istodobno mjereni evocirani potencijali su pokazali 
promjene u električnom polju mozga. Ta mjerenja su pružila dokaz da je došlo 
do moždane aktivnosti kao rezultata percipiranja informacija koje nisu došle do 
razine svijesti.“ Svjesna percepcija jest sve ono što je isključeno iz neposrednog 
stanja svijesti." Kako se napetosti smanjuju, pojedinci percipiraju veći raspon 
informacija na svjesnoj razini te su tako i manje podložni subliminatima. Što se 
pojedinac više trudi percipirati subliminate, manja je vjerojatnost da će ih zai- 
sta i percipirati.“ Bargh i Pietromonaco su pokazali da subliminalno aktivirani 
konstrukti nekih ljudskih obilježja ili osobina ličnosti utječu na to kakve dojmo- 
ve formiramo o drugima. U njihovim eksperimentima ispitanicima su prikazani 
bljeskovi (zapravo riječi) na različitim mjestima na ekranu i od ispitanika je za- 
traženo da odrede lokaciju svakog bljeska. Ovisno o eksperimentalnim uvjetima 
0%, 20% ili 80% riječi bilo je povezano s obilježjima agresivnosti. Nakon zavr- 
šetka zadatka, ispitanicima je prezentiran kratak opis osobe (podražaja) koja se 
ponašala na dvoznačan neprijateljski način. Dojam koji su ispitanici formirali o 
ovoj osobi bio je pod utjecajem njihove subliminalne izloženosti tim riječima: 
što su riječi bile agresivnije, toliko je nastajao i negativniji dojam o osobi. Ispita- 
nici se nisu sjećali riječi koje su prikazane prigodom bljeska.? 

Subliminalne poruke zapravo nisu dokraja skrivene, nego se to skrivanje 
ostvaruje kod gledatelja koji podsvjesno žele sakriti uznemiravajuće informa- 
cije ili medijske slike. Tako sloboda volje postaje mit u ideologiji medijskog za- 
vođenja.“ Riječi koje sadržavaju emocionalne poruke ili riječi poput sex čvrsto 
fiksiraju svoj sadržaj i označavaju na podsvjesnoj razini. Kapaciteti pohrane su- 
bliminalne percepcije vezane uz nagon i emocije su evidentni. Takvi umetnuti 
podražaji mogu ostati u podsvjesnoj memoriji iznimno dugo, ponekad i čitav 
život. Dokazano je da subliminati utječu na snove, pamćenje, razinu prilagod- 
be, svjesnu percepciju, verbalno ponašanje, emocionalnu reakciju, ponašanja 
vezana uz nagone i perceptivnu granicu.? Subliminalno uvjeravanje je najučin- 
kovitije kod subjekata kod kojih ne postoji čvrst i dobro strukturiran otpor pri 
konfrontaciji s navikama i vjerovanjima. Ponašanje i vrijednosti koja izazivaju 





$ Usp. isto. 

? Usp. Dijksterhuis i dr., The power of the subliminal... 
7 Usp. Key, The Age of Manipulation... 

7 Usp. Key, Media Sexploitation... 

78 Usp. Dijksterhuis i dr., The power of the subliminal... 
7“ Key, The Age of Manipulation... 

"5 Usp. Key, Media Sexploitation... 

subliminalni podražaji imaju slične efekte kao i posthipnotička sugestija. Kao 
i u hipnozi za neke osobe je vrlo teško pružiti otpor uputama koje nisu svjesno 
iskusili, bez obzira na to koliko besmislenima se te upute činile.“ 


5. Mehanizmi obrane od negativnog subliminalnog utjecaja 


Većina ljudi živi u iluziji da imaju kontrolu nad percepcijom. U ranoj fazi 
odrastanja ljudi nauče kako izmijeniti i ograničiti svoju percepciju da bi se 
obranili od neželjenih osjećaja, nagona i sjećanja koja izazivaju tjeskobu. Zbog 
toga nam sve što je kulturalno zabranjeno i ono što je dio podsvjesnog sustava 
percepcije postaje temelj za sve perceptivne procese." 

Perceptivna obrana se može opisati kao mehanizam koji sprema informacije 
u podsvijest. Pojedinci nemaju svjesnu kontrolu nad perceptivnom obranom jer 
se ona odvija automatski. Znatnu količina informacija koja se obriše iz stanja 
svijesti, mozak sprema na neodređeno i vraća sve kroz ponašanje." Jedno od 
najvažnijih ponašanja vezanih uz ovaj kontekst su potrošačke navike ili pona- 
šanja. Međutim, kupovne navike su samo dio ideoloških, političkih i drugih 
socijalnih ponašanja. Perceptivni mehanizmi obrane djeluju neprekidno kako 
bi ograničili svjesnu percepciju i omogućili fokusiranje na ono što radimo u ne- 
kom trenutku. Postoji osam mehanizama perceptivne obrane, odnosno osam 
načina na koje skrivamo informacije od samih sebe da bismo izbjegli tjeskobu, 
depresiju, konfuzije i perceptivnu preopterećenost. U mehanizme obrane od 
subliminalnog utjecaja pripadaju: represija (potiskivanje), izolacija, regresija, 
oblikovanje mašte, sublimacija, poricanje, projekcija i introjekcija.? 

Navedeni mehanizmi perceptivne obrane u većini slučajeva nastaju na ne- 
svjesnoj razini kao odgovor na brojne nepovoljne osobne i društvene utjecaje." 
Oni značajno kontroliraju našu svakodnevnicu, misli, radnje i sudbine. Ono što 
je izostavljeno, odnosno ono što je odvojeno od naše svjesne percepcije, može 
biti puno značajnije za naše preživljavanje nego ono čega smo svjesni. Meha- 
nizmi perceptivne obrane sprečavaju i iskrivljavaju stvarnost. Ovi obrambeni 
mehanizmi mijenjaju naše poglede na same sebe, motive i ljudske odnose. Ma- 
nipulacija njima stvara ozbiljne poteškoće pri prilagodbi i preživljavanju.š! 

Represija se često smatra centralnim mehanizmom perceptivne obrane. To 
je potiskivanje nekih sjećanja, percepcija ili prijetećih i traumatičnih osjećaja. 





7 Usp. Key, The Age of Manipulation... 

7 Usp. isto. 

75 Usp. Perceptual Defense, (2004) 
http://www.medicalglossary.org/defense_mechanisms_perceptual_defense_definitions.html 
(23.06.2013). 

7 Key, The Age of Manipulation... 

% Usp. Dž. HADŽISELIMOVIĆ, Psihologija, mediji, etika. Iskustva i promišljanja za bolju surad- 
nju, Pula, Naklada Slap, 2009. 

Događaji ili informacije su svjesno skrivene od pojedinca. Informacije i dalje 
ostaju u pamćenju i na taj način opstaje i potencijal za stanovita ponašanja i 
motivacije. Pojedinci potiskuju informacije, kao što to čine i grupe i nacije. Re- 
presija je u potpunosti automatska, nije ju moguće detektirati niti kontrolirati 
od strane svijesti. Potisnute informacije isplivaju na površinu tek u ponašanju.?? 
Potiskivanje je proces koji se uspostavlja u ranom djetinjstvu uslijed moralnog 
utjecaja okoline i zadržava se tijekom čitavog života.“ Dva glavna područja 
potiskivanja informacija su reprodukcija (seks) i smrt — ljubav i smrt, početak 
i kraj života. Perceptivna iskustva su najsnažnija kada uključuju ova dva osjet- 
ljiva pola ljudskog postojanja. Subliminalne sugestije koje sadržavaju poruke o 
seksu i smrti se nemilosrdno iskorištavaju u industriji masovnih medija. 
Izolacija je mehanizam perceptivne obrane putem kojeg ljudi mogu biti svjesni 
nečega, ali ipak izbjegavaju asocijacije koje izazivaju tjeskobu, krivnju, depresiju ili 
neke druge uznemiravajuće osjećaje. Mehanizme izolacije koriste i grupe i indivi- 
dualci i mogu biti produkt kulture koju kreiraju novinari, reklame itd.** Izolacija 
nije svjestan proces pri kojem pojedinci odbijaju da ih neka ideja asocira na drugu. 
Ovo je jako suptilan i podmukao proces. Izolacija se može razviti i iz kulturnog 
sustava u kojem postoji interes za sprečavanjem stanovitih poveznica u svijesti. 
Perceptivna »ukočenost« i konformizam su pretpostavka subliminalne in- 
doktrinacije. Rigidni konformisti ili fanatici su spremni unaprijed prihvatiti 
neke ideje i socijalne odnose. Izolacija, kao perceptivni obrambeni mehanizam 
ima važnu ulogu. Nije uvijek lako odrediti jesu li informacije izolirane, poti- 
snute ili čak to oboje. Izolacija odvaja emocije od misli i ideja tako što potiskuje 
poveznice i svjesno prepoznavanje posljedica. Kvantifikacija je jedna izolacijska 
tehnika. Brojke sprečavaju svjesno korištenje informacija i često se smatraju 
neospornim činjenicama. Kvantifikacija također implicira objektivnost, koja je 
zapravo još jedna mitološka struktura. Brojke nude samo sjajnu tehniku deper- 
sonalizacije i dehumanizacije ljudi. Numerička objektivnost je samo zabluda jer 
neupitne znanstvene činjenice samo zaustavljaju svako kritičko mišljenje.š*“ 
Regresija je jedan od obrambenih mehanizama koje je možda najlakše opaziti. 
Ona nastaje kolektivno u nacijama koje traže rješenja iz prošlosti kako bi riješile 
prijeteće dileme sadašnjosti. Počinje u ranim fazama života i može se smatrati 
jednom od glavnih tehnika prilagodbe nestabilnostima koje su uvijek prisutne 
u stvarnosti. Industrija masovnih medija je pretvorila mehanizam regresije u 
čisti profit koji se procjenjuje na više milijardi dolara godišnje.*“ Mnogi nazaduju 
tijekom života jer se suočavaju s napetostima, tjeskobom i strahom od nepri- 
hvaćanja.** Tehnika regresije je raširena u reklamiranju alkoholnih napitaka. 





* Usp. isto. 

* Usp. K. G. JUNG, O psihologiji nesvesnog, Beograd, Matica srpska, 1984. 
* Usp. Hadžiselimović, nav. dj. 

Glumac u reklami portretira osobu s kojom se ciljna skupina može poistovjetiti. 
Osoba koja konzumira alkohol okružena je s prijateljima i obitelji koji prihvaća- 
ju, opraštaju i ne zahtijevaju promjene ponašanja.* Takve medijske slike u inte- 
resu reklamnih agencija reflektiraju emocionalne potrebe publike — sve ono što 
žele čuti o sebi je uključeno; sve ono što bi moglo pokvariti projicirane iluzije je 
isključeno. Publika koja je više desetljeća kondicionirana da vjeruje u iskrivljenu 
sliku o sebi gubi sposobnost razlikovanja između mašte i stvarnosti.“ 

Sublimacija je važan aspekt ljudskog razvoja, rasta i socijalizacije. Uklju- 
čuje zamjenu seksualnih, agresivnih, odnosno drugih neprihvatljivih energija 
sa suprotnim energijama ili nagonima.! Ona je mehanizam kod kojeg osoba 
koja je doživjela neuspjeh na jednom području nesvjesno pronalazi uspješnu 
zamjenu na drugom ili sličnom području. Sublimacija se razvija kao način s 
pomoću kojeg kanaliziramo nepoželjne ili zabranjene impulse u one aktivno- 
sti koje ne samo da su društveno dopuštene, nego su i društveno poželjne. Na 
primjer, mlada osoba može svoje seksualne nagone kanalizirati u aktivnosti 
kao što je sport, natjecanje itd. Pojedinac s izraženim nesvjesnim nagonom ne- 
prijateljstva može postati vođa skupine koji terorizira podčinjene.?* Kao takav 
može postati kompulzivno-opsesivan te može imati podsvjesne mehanizme. 
Sublimacija uključuje i nagone za uspjehom, moći, novcem ili kontrolom nad 
drugima. Ona se može pojaviti kao odgovor na podsvjesne reakcije, ali u pra- 
vilu ona je svjesno ponašanje. Međutim, nejasno je gdje represija i sublimacija 
počinju, a kada završavaju. Religijski idealizam ili fanatizam često se rađaju 
pri pokušajima pojedinca ili grupe da se nose sa snažnim, ali neprihvatljivim 
emocijama, željama, mašti i osjećajima. 

Poricanje koriste pojedinci, grupe, nacije itd. kako bi se obranile od uznemira- 
vajućih osjećaja, kontradikcija, misli ili događaja. Neugodne situacije se jednostav- 
no prikažu kao nepostojeće. Odgovornost ili krivnja se projicira na nekog drugog. 
Represija i poricanje su često povezane i nerazdvojive. Poricanje je podsvjesni 
mehanizam koji dopušta bijeg iz svjesnog stanja i/ili (samo)odgovornosti Porica- 
nje se može razviti u snažno uvjerenje. Često je uključeno u religijske razmirice, 
bračne konflikte, ksenofobiju te se smatra aspektom slijepog vjerovanja.?* 

Projekcija je fenomen pri kojem osoba sve svoje neželjene osjećaje, misli, na- 
gone, želje projicira na nekog drugoga. Ovaj mehanizam djeluje kod pojedinca 
na podsvjesnoj razini. Kao i ostali perceptivni obrambeni mehanizmi i ovi se 
doimaju prirodnim, logičnim i razumnim te se čini da imaju podršku činjenica 





% Key, The Age of Manipulation... 

i uglednih izvora. Projicirane slike ili predodžbe su univerzalno pogrešne. One 
projiciraju stereotipne generalizacije koje mogu biti ili dobre ili loše, ali rijetko 
oboje. Tako publika pod utjecajem medija stvara imaginarne loše slike Libanona- 
ca, Rusa, Palestinaca, Iranaca ili nekog drugog »protivnika« koji im u to vrijeme 
odgovara. Projicirani stereotipi podsvjesno stvaraju snažne reakcije. U manipu- 
lativnim se medijima potiču loši karakteri koje lakovjerna publika prihvaća.?* 

Introjekcija je podsvjesno preuzimanje odgovornosti za nekog drugog i to 
zbog zlih misli, neprihvatljivih osjećaja, nepovjerenja ili mržnje. Velik dio in- 
dustrije masovnih medija ovisi o izrabljivanju i manipulaciji ljudskih slabosti. 
Kada se pojedinca uvjeri da sebe gleda kao inferiornog, onda ga se može nago- 
voriti da kupi bilo koji proizvod ili brend koji obećava ispunjenje. Konzumenti 
ovisni o reklamama postaju sve nezadovoljniji jer nikada ne mogu dostići ideal 
koji je prikazan u medijima? 

Američki državni ured za alkohol, duhan i vatreno oružje, koji regulira nji- 
hovo oglašavanje u medijima, uveo je u svojim propisima od 6. kolovoza 1984. 
definiciju pojma subliminalnog umetanja. Prevladavajuće subliminalne tehni- 
ke su opisane kao umetanje riječi ili oblika koristeći sjenu ili kao zamjena oblika 
koje je općenito moguće povezati s drugim oblicima... 

»Potrošač ih ne opaža na svjesnoj razini te mu nije pružena mogućnost da prihva- 
ti ili odbije poruku. ATF (Odjel za alkohol, duhan i vatreno oružje) smatra da je 
ovaj tip korištenja reklamnih tehnika pogrešan, varljiv i zakonski nedopustiv.«?* 


Ovaj zakon je uistinu ironičan jer priznaje postojanje subliminalne mani- 
pulacije putem medija, iako većina znanstvenika i šira javnost ovu temu smatra 
samo zanimljivim mitom. S druge strane, od donošenja ovoga propisa pa do 
danas samo se povećavala količina medijskih sadržaja koji koriste tehnike su- 
bliminalne manipulacije. 


Zaključak 


Od sredine prošlog stoljeća, kada je James Vicary lažirao istraživanje o utje- 
caju subliminalnih poruka na prodaju kokica i Cocacole, počela je nezaustav- 
ljiva lavina kontroverzi kod pitanja subliminalne manipulacije i njenog utjecaja 
na ponašanje ljudi. Primjeri umetanja subliminalnih poruka, koji su navedeni u 
ovome radu i potencijalni utjecaji koje te poruke mogu imati na ponašanje dio 
znanstvenika ignorira. Zbog skrivene dimenzije subliminalnih poruka nužno je 
poznavati uloge znakova i simbola, jer jedino na taj način može doći do prevenci- 
je od medijski neželjenih sadržaja na svijest i ponašanje (osobito djece i mladih). 





* Usp. Key, Thef Age of Manipulation... 
* Usp. isto. 

Subliminalna percepcija jest zamisao da je moguće utjecati na ljudske mi- 
sli, osjećaje i ponašanja putem raznih podražaje bez svjesnog znanja osobe na 
koju se utječe. U radu se objašnjavaju audiovizualne tehnike pomoću kojih se 
subliminalne informacije prenose: odvajanje figure od pozadine, umetanje, 
tahistoskopski prikaz, osvjetljenje i ozvučenje niskog intenziteta, osvjetljenje 
i pozadinski zvukovi. 

Subliminalno oglašavanje je tehnika koja se koristi metodom izlaganja potro- 
šača slikama proizvoda, nazivima proizvoda i drugim marketinškim podražaji- 
ma, bez njegova svjesnog znanja. Učinci subliminalnih podražaja su potvrđeni 
na velikom broju mjerljivih ponašanja koja sežu od kratkih učinaka do ozbiljnih 
učinaka na emocionalni život pojedinca i pri donošenju odluka. Perceptivni 
mehanizmi obrane neprekidno djeluju da bi ograničili svjesnu percepciju i 
omogućili fokusiranje na ono što radimo. U radu navodimo osam mehanizama 
perceptivne obrane i načina na koje skrivamo informacije od samih sebe da 
bismo izbjegli tjeskobu, depresiju, konfuziju i/ili perceptivnu preopterećenost. 


Zlatko Miliša — Gabrijela Nikolić 
Subliminal messages and techniques in the media 
Summary 


Subliminal perception is actually an idea that it is possible to influence people's 
thoughts, feelings, and behaviors through a variety of stimuli without conscious 
knowledge of the person it affects. There are 5 basic audiovisual techniques by 
which the subliminal or subconscious information can convey: figure-ground re- 
versals, embedding, tachistoscopic displays, low-intensity light and low-volume 
sound and lighting and background sound. Subliminal advertising is a technique 
that exposes consumers to product images, brand names and other marketing 
stimuli, without the knowledge of the consumers. There are a number of studies 
dealing with the effects of subliminal stimuli, and many of these studies have 
shown that there are changes in feelings, beliefs, instincts, behavior, etc. The 
effects of subliminal stimuli have been confirmed in a number of measurable 
behaviors that range from short semantic effects to serious effects on the emo- 
tional life of the individual, his psyche and decision making. Perceptual defense 
mechanisms operate continuously to limit conscious perception and allow focus 
on what we are doing at a particular moment. There are eight mechanisms of 
perceptual defense or eight ways to hide information from ourselves to avoid 
anxiety, depression, confusion and perceptual overload. These defense mecha- 
nisms are changing our views of ourselves, our motives and human relations. 


Key words: subliminal perception, subliminal, symbolic systems, techniques, 
subliminal advertising, perceptual defense mechanisms. 


(na engl. prev. Gabrijela Nikolić) 


